కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
భారత్‌కి ‘గిల్‌క్రిస్ట్’ తరహా హిట్టర్ దొరికేశాడు..!
సాధారణంగా ఎక్కువ సిక్సర్లు కొట్టేందుకు ప్రయత్నించే పంత్.. సిడ్నీలో 159 పరుగులు చేసినా కేవలం ఒక సిక్సరే కొట్టడం నన్ను ఆశ్చర్యపరిచింది. -అజహరుద్దీన్
Samayam Telugu | Updated:
Jan 5, 2019, 09:46AM IST
భారత్‌కి ‘గిల్‌క్రిస్ట్’ తరహా హిట్టర్ దొరికేశాడు..!
ఆస్ట్రేలియా గడ్డపై భారీ శతకం నమోదు చేసిన యువ వికెట్ కీపర్ రిషబ్ పంత్‌పై మాజీ కెప్టెన్ మహ్మద్ అజహరుద్దీన్ ప్రశంసల వర్షం కురిపించాడు. సిడ్నీ వేదికగా జరుగుతున్న నాలుగో టెస్టు మ్యాచ్‌లో దూకుడుగా ఆడిన రిషబ్ పంత్ (159: 189 బంతుల్లో 15x4, 1x6) కెరీర్‌ బెస్ట్ స్కోరు అందుకుని.. ఆస్ట్రేలియాలో టెస్టు శతకం నమోదు చేసిన తొలి భారత వికెట్ కీపర్‌గా రికార్డులు నెలకొల్పాడు. అంతేకాకుండా ఆసియా వెలుపల టెస్టుల్లో రెండు శతకాలు సాధించిన ఏకైక భారత వికెట్ కీపర్‌గా నిలిచిన పంత్.. జట్టులో తన స్థానాన్ని సుస్థిరం చేసుకున్నాడు. పంత్ సెంచరీ ఇన్నింగ్స్‌ గురించి తాజాగా అజహరుద్దీన్ మాట్లాడుతూ.. అతడిని ఆస్ట్రేలియా దిగ్గజ వికెట్ కీపర్ గిల్‌క్రిస్ట్‌తో పోల్చాడు.
A moment to remember for Rishabh Pant! #AUSvIND | @Domaincomau https://t.co/J8uK3gQPJh
&mdash; cricket.com.au (@cricketcomau) 1546577427000
‘సిడ్నీ టెస్టులో రిషబ్ పంత్ చాలా బాగా బ్యాటింగ్ చేశాడు. అయితే.. అతను ఇంకా వికెట్ కీపింగ్‌లో మెరుగవ్వాల్సి ఉంది. సాధారణంగా ఎక్కువ సిక్సర్లు కొట్టేందుకు ప్రయత్నించే పంత్.. సిడ్నీలో 159 పరుగులు చేసినా కేవలం ఒక సిక్సరే కొట్టడం నన్ను ఆశ్చర్యపరిచింది. అయితే.. అతను చాలా బాధ్యతాయుతమైన ఇన్నింగ్స్ ఆడాడు. మొత్తానికి భారత్ జట్టు ఆడమ్ గిల్‌క్రిస్ట్ తరహాలో ఓ బ్యాట్స్‌మెన్‌ని కనుక్కోగలిగింది’ అని అజహరుద్దీన్ వెల్లడించాడు.
Just a casual reverse sweep for four by @RishabPant777 https://t.co/IDNy7daa2f #AUSvIND https://t.co/JGGosJDvrq
&mdash; Telegraph Sport (@telegraph_sport) 1546573863000
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.